Държавен вестник, бр. 99, 2009 г., стр. 31

БРОЙ  99	
Д Ъ Р Ж А В Е Н  В Е С Т Н И К 	
СТР.  31  
част от печалбата, се събират от Националната 
агенция за приходите по реда на Закона за 
Националната агенция за приходите.
§ 64. (1) За събирането от Националната 
агенция за приходите на публични и частни 
вземания, които са били в обхвата на дейността 
на закритата Агенция за държавни вземания, се 
откриват и ползват от Националната агенция 
за приходите сметки за чужди средства.
(2) Събраните суми по ал. 1, подлежащи на 
превеждане в полза на бюджети, които не са 
част от републиканския бюджет, се превеждат 
по съответните им сметки най-малко веднъж 
тримесечно, а останалите събрани средства се 
превеждат по сметките на Националната аген­
ция за приходите за събиране на приходите на 
централния бюджет.
(3) Разпоредбата на ал. 2 се прилага и по 
отношение на събираните от Националната 
агенция за приходите вземания, представляващи 
недължимо платени и надплатени суми, както 
и неправомерно получени или неправомерно 
усвоени средства за сметка на предприсъедини­
телните финансови инструменти, Структурните 
фондове и Кохезионния фонд на Европейския 
съюз, Европейските земеделски фондове и Ев­
ропейския фонд за рибарството, Европейския 
фонд „Солидарност“, Инструмента Шенген, 
Преходния финансов инструмент, други между­
народни програми и споразумения и свързаното 
с тях национално съфинансиране, доколкото 
този ред е в съответствие с международните 
договори за тези средства и програми или не 
е определено друго с нормативен акт.
(4) Използваните от закритата Агенция за 
държавни вземания банкови сметки за събиране 
на публични и частни вземания се закриват, 
като наличните по тях суми се превеждат по 
съответните сметки на Националната агенция 
за приходите за събиране на приходите на 
централния бюджет.
(5) В случай че при закриването на смет­
ките на Агенцията за държавни вземания са 
останали непреведени към бюджетите по ал. 2 
суми, те се превеждат чрез съответните сметки 
на Националната агенция за приходите, където 
са постъпили наличните средства от закритите 
сметки по ал. 4.
§ 65. (1) Министерският съвет може да 
предостави след 30 юни 2010 г. по бюджета на 
Държавна агенция „Държавен резерв и военно­
временни запаси“ до 250 млн. лв. за създаване 
и поддържане на задължителни запаси от неф­
топродукти по категории горива за 60 дни и за 
донатрупване на 85 хил. т хлебна пшеница по 
реда на чл. 34 и/или чл. 35, ал. 2 от Закона за 
устройството на държавния бюджет, при условие 
че не се влошава утвърденото с чл. 1, ал. 3 
бюджетно салдо по републиканския бюджет.
(2) Бюджетните кредити по ал. 1 не се 
включват в размера на допълнителните бю­
джетни кредити по чл. 35, ал. 2 от Закона за 
устройството на държавния бюджет.
§ 66. (1) Министерският съвет може да 
предостави след 30 юни 2010 г. по бюджета на 
Министерството на земеделието и храните до 
80 млн. лв. за премиране на тютюнопроизво­
дителите от фонд „Тютюн“ по реда на чл. 34 
и/или чл. 35, ал. 2 от Закона за устройството 
на държавния бюджет, при условие че не се 
влошава утвърденото с чл. 1, ал. 3 бюджетно 
салдо по републиканския бюджет.
(2) Бюджетните кредити по ал. 1 не се 
включват в размера на допълнителните бю­
джетни кредити по чл. 35, ал. 2 от Закона за 
устройството на държавния бюджет.
§ 67. В Закона за данъците върху доходите на 
физическите лица (обн., ДВ, бр. 95 от 2006 г.; 
изм., бр. 52, 64 и 113 от 2007 г., бр. 28, 43 и 106 
от 2008 г. и бр. 25, 32, 35, 41, 82 и 95 от 2009 г.) 
се правят следните изменения и допълнения:
1. Създава се нов чл. 22а:
„Данъчно облекчение за млади семейства
Чл. 22а. (1) Местните физически лица могат 
да ползват данъчно облекчение за млади семей­
ства, като приспадат от сумата от годишните 
данъчни основи по чл. 17 направените през 
годината лихвени плащания по ипотечен кредит 
за закупуване на жилище, когато едновременно 
са налице следните условия:
1. договорът за ипотечния кредит е сключен 
от данъчно задълженото лице и/или от съпруг/а, 
с който/която имат сключен граждански брак;
2. данъчно задълженото лице и/или съпру­
гът/ата не са навършили 35-годишна възраст 
към датата на сключване на договора за ипо­
течен кредит;
3. ипотекираното жилище е единствено жи­
лище за семейството през данъчната година.
(2) Когато размерът на ипотечния кредит е 
по-голям от 100 000 лв., данъчното облекче­
ние по ал. 1 може да се ползва за направени 
през годината лихвени плащания по първите 
100 000 лв. от главницата.
(3) Данъчното облекчение се ползва до раз­
мера на сумата от годишните данъчни основи по 
чл. 17 и при условие, че данъчно задълженото 
лице представи писмена декларация от съпруга/
та, че няма да ползва данъчното облекчение 
за съответната данъчна година. 
(4) Обстоятелствата и условията по ал. 1 – 3 
се декларират от лицето в годишната данъчна 
декларация по чл. 50.“
2. В чл. 23 се създава нова т. 5:
„5. документ, издаден от банката кредитоза­
емател, удостоверяващ размера на направените 
през годината лихвени плащания по първите 
100 000 лв. от главницата на ипотечния кре­
дит за закупуване на жилище – за данъчното 
облекчение по чл. 22а.“
3. В чл. 50: 
а) в ал. 1:
аа) точка 2 се изменя така:
„2. доходите, подлежащи на облагане с па­
тентен данък по реда на Закона за местните 
данъци и такси;“;